ഭാഷാരാമായണചമ്പു

പുനം നമ്പൂതിരി രചിച്ചതെന്നു കരുതുന്ന ഒരു ചമ്പു കൃതിയാണ് ഭാഷാരാമായണം ചമ്പു. ഭാഷാ ചമ്പുക്കളിൽ സാഹിത്യ ഗുണപൂർണത കൊണ്ടും വലിപ്പം കൊണ്ടും പ്രഥമസ്ഥാനത്തു നിൽക്കുന്ന കൃതിയാണിത്. രാവണോത്ഭവം, രാമാവതാരം, താടകാവധം തുടങ്ങി സ്വർഗാരോഹണം വരെയുള്ള ഇരുപത് പ്രബന്ധങ്ങളാണ് രാമായണം ചമ്പുവിലുള്ളത്. രണ്ടായിരത്തോളം ശ്ലോകങ്ങളും ദണ്ഡകങ്ങളും 150-ൽപരം ഗദ്യങ്ങളും ഉൾക്കൊള്ളുന്ന ഈ ബൃഹത് ഗ്രന്ഥത്തിൽ പുനത്തിന്റെ സൂക്ഷ്മാവലോകന ശക്തി, ഈശ്വരഭക്തി, സ്വതന്ത്രമായ ഭാവന, ഔചിത്യബോധം, മനോധർമ്മ വിലാസം എന്നിവ കാണാൻ സാധിക്കും.

"ഭാഷാചരിത്രത്തിൽ വിപുലതകൊണ്ടും വിവിധ രൂപമായ ആകർഷകതകൊണ്ടും വിശ്വോത്തരമായി പരിലസിക്കുന്ന ഭാഷാചമ്പു രാമായണംചമ്പുവാകുന്നു."
(ഉള്ളൂർ - കേരള സാഹിത്യചരിത്രം)

 അവലംബം 

 പുറം കണ്ണികൾ 
 ഭാഷാരാമായണചമ്പു, archive.org

വർഗ്ഗം:ഗ്രന്ഥങ്ങൾ